אברהם עילם-אמזלג

אברהם (אבי) עילם-אמזלג (נולד ב-28 בספטמבר 1941) הוא מוזיקאי, חלילן, מלחין, מוזיקולוג, אתנומוזיקולוג ומנצח ישראלי.

ביוגרפיה
אמזלג נולד בקזבלנקה, מרוקו ועלה ארצה ללא משפחתו בשנת 1952. הוא למד במדרשה הממלכתית למחנכים למוזיקה בתל אביב ובאקדמיה למוזיקה על שם רובין בתל אביב. נגינה בחליל למד אצל אורי טפליץ והלחנה אצל לאון שידלובסקי.

את עבודת הדוקטורט שלו כתב בהנחיית פרופסור אמנון שילוח בנושא "התפיסה המלודית בשירת הבקשות של יהודי מרוקו" וקיבל תואר דוקטור בשנת 1986. כיום מרצה בתחומי פולקלור ומוזיקולוגיה באוניברסיטאות בארץ.

סגנונו המוזיקלי של אמזלג-עילם מאחד מסורות מזרחיות עם שיטות מערביות. בשנת 1994 הוזמן לסייע בהקמת התזמורת האנדלוסית הישראלית ולנצח עליה. מתפקידו זה פרש בעונה התשיעית של התזמורת כאשר יצא לגמלאות.

אברהם אמזלג (עילם) שימש כמרצה למוזיקולוגיה בחוג למוזיקה באוניברסיטת חיפה. עילם-אמזלג מתגורר בקליפורניה.

יצירות
 "תקסים" לחליל, 1968.
 "אחותי כלה", מחזה מוזיקלי, שנכתב לפי הזמנה מלהקת ענבל, 1969.
 "מוזיקה לחליל וכלי הקשה", 1972.
 "עמק איפרן" לתזמורת קאמרית, 1972.
 "מאבקים בים" לתזמורת, נכתב לזכר אוניית המעפילים "אגוז", 1973.
 "מדברית" לחליל סולו, 1973.
 "כד" לרביעיית כלי נשיפה מעץ, בהזמנת להקת ענבל, 1973.
 "200 ל-5 וסרט מגנטי, חליל, אבוב, קרן אנגלית, בסון, סרט הקלטה ומנצח", 1977
 "תקסים מס' 2" לחליל, 1979
 "מזמור כ"ז", אבוב וכלי קשת, 1982
 "סויטה עממית קטנה", לרביעיית חליל, לזכר דוד מויאל, לחליל, כינור, ויולה וצ’לו, בנויה על פיוטים של יהודי מרוקו, 1984
 "אחת שאלתי" למקהלת ילדים (טקסט תהלים כ"ז), 1984
 "דולאב" לאבוב סולו, 1987
 "השתקפויות" לשמיניית כלי נשיפה, 1993
 "מוזיקה" לתזמורת כלי קשת, 1997
 "לבי במזרח" לתזמורת קאמרית, 2016

פרסומים
 מתוך רשימת מאמרים במדעי היהדות, עילם-אמזלג אברהם, "משקל ומקצב מוזיקלי בפיוט של יהודי מרוקו: הסגנון הע'רנטי. תיקי מערב ומזרח (תשע"א) 525-505
  "שיר ידידות ושירת הבקשות, יהדות מרוקו, מאמר מאת אברהם אמזלג (עילם)

קישורים חיצוניים

 אנשים בלילה עם אבי עילם אמזלג
  "מוזיקה מזרחית, מוזיקה מערבית, דו-שיח", אברהם עילם אמזלג, משרד החינוך, החברה למתנס"ים
 לבי במזרח, אברהם עילם-אמזלג

הערות שוליים

אתנומוזיקולוגים
חוקרי מוזיקה יהודית
חלילנים ישראלים
מוזיקולוגים ישראלים
מורים למוזיקה בישראל
מלחינים ישראלים
מוזיקאי אנדלוסית
מלחינים ישראלים במוזיקה הקלאסית
מנצחים ישראלים
נגני כלי נשיפה מעץ
עולים בשנות ה-1950
זוכי פרס רוזנבלום
ישראלים ילידי מרוקו
זוכי פרס תור הזהב
בוגרי בית הספר למוזיקה ע"ש בוכמן-מהטה, אוניברסיטת תל אביב
בעלי תואר דוקטור מהאוניברסיטה העברית בירושלים
סגל אוניברסיטת חיפה: מוזיקה
התזמורת האנדלוסית הישראלית
ישראלים שנולדו ב-1941